Kuopion museot

Savon Miekan avoimet harjoitukset Korttelimuseolla
2024-07-10 16:30 - 18:30, 2024-07-24 16:30 - 18:30 (Europe/Helsinki)
Kuopiolainen Savon Miekka ry harjoittelee historiallisia asetaitoja korttelimuseon pihassa. Avoimissa harjoituksissa kuka tahansa pääsee koettamaan mitä miekkailun opettelu on todellisuudessa ollut.
Avoimia harjoituksia järjestetään:
10.7.2024 Klo. 16.30-18.30
24.7.2024 Klo. 16.30-18.30

Lisäksi Korttelimuseolla järjestetään miekkailunäytöksiä:
6.7.2024 Klo. 15
20.7.2024 Klo. 15
10.8.2024 Klo. 15
23.8.2024 Klo. 19

Etäopastus: Säätyläiskodissa
2024-07-10 17:00 - 17:35
Noin 150 vuotta sitten Korttelimuseon päärakennusta asutti piirilääkäri Edvin Nylander perheineen. Korttelimuseon säätyläiskodin ja Nylanderin perheen kautta tutustumme kuopiolaisen eliitin elämään hiljalleen kasvavassa kaupungissa.
Etäopastuksen kesto on noin 30–40 minuuttia.
Tarkemmat ohjeet ja liput (4 €/hlö) Kuopion kaupungin verkkokaupasta!
*****
Mikä ihmeen etäopastus?
Kuopion museon ja Kuopion korttelimuseon näyttelyissä järjestetään kesän mittaan livestriimattuja opastuksia ytimekkäillä aiherajauksilla. Jos kaipaat täsmätietoa vaikkapa muinaisten mammuttien tai 1800-luvun kuopiolaisen säätyläisperheen elämästä, tule mukaan etäopastukselle – kotisohvalta tai aurinkotuolista käsin!

Tulossa olevat etäopastukset teemoineen:
Ke 17.7.2024 klo 17: Mammuttiarolla. Jääkauden jättiläinen ja sen muinainen elinympäristö suurennuslasin alla.
Ke 24.7.2024 klo 17: Kuopion kauppiaat. Kaupungin kauppahistoriaa 1700-luvun lopulta 1900-luvun alkuun.
Ke 31.7.2024 klo 17: Kuopion käsityöläiset. Kutoja, räätälit, suutarit, sepät… Käsityöläisten elämää Kuopiossa 1800-luvulla ja 1900-luvun alussa.
Ke 7.8.2024 klo 17: Metsän myyttiset eläimet. Karhu ja muut myyttiset kumppanit pohjoissavolaisessa kansanperinteessä.

Tarinointiretki mukavia muistellen
2024-07-10 18:00 - 20:00
Leppoisa kävelyretki Julkulan lähiluonnossa – jaa omat mukavat muistosi alueen asutushistoriasta! Kävellään ranta- ja metsäalueilla polkuja ja teitä pitkin leppoisasti tarinoiden.
Tapaamispaikka: Julkulan satama, Keinänlahden kääntöpaikka

Työpaja: Tunnista apina!
2024-07-11 10:30 - 11:30, 2024-07-11 13:00 - 14:00 | Kuopion museo
Toiminnallisessa työpajassa harjoitellaan eläinyksilöiden tunnistamista. Luonnontieteilijöiden on tärkeää erottaa yksilöt toisistaan tutkittaessa esimerkiksi eri eläinten liikkumista. Pohdimme myös lajinsisäisen muuntelun merkitystä – miksi on tärkeää, että saman lajin yksilöitä on paljon?
Työpajat kesällä:
Tunnista apina! -työpajaa järjestetään kesällä yleisölle torstaisin 13.6., 27.6., 11.7., 25.7. ja 8.8. klo 10.30 ja 13, kesto noin 1 h. Työpajamaksu 3 €/osallistuja. Max. 15 henkilöä, ei ennakkoilmoittautumista. Alle 10-v. lapset huoltajan seurassa. Osallistujat saavat työpajasta matkaansa pienen muiston!
Koululaisryhmien työpajat:
Työpajaa voi lisäksi varata 4.-luokkalaisille ja sitä vanhemmille oppilaille toukokuussa sekä 13.8.–27.9. Varaustiedustelut: kuopionmuseo@kuopio.fi, 017 182 603. Maksuton kuopiolaisille kouluille, muille kouluryhmille työpajamaksu 30 €.

Kesän 2024 Kehruunäytökset Kuopion korttelimuseolla
2024-07-11 13:00 - 13:30, 2024-07-18 13:00 - 13:30 | Korttelimuseo, Kirkkokatu 22, Kuopio, 70100, Suomi
Tule tutustumaan perinteiseen käsityöhön Korttelimuseon kehruunäytöksissä!
Kutojan kodin autenttisessa ympäristössä pidettävissä kehruunäytöksissä esitellään niin värttinän ja rukin kuin karstojenkin käyttöä. Esittelyn jälkeen halukkaat pääsevät myös itse kokeilemaan välineitä.
Näytöksiä järjestetään torstaisin 4.7., 11.7., 18.7., 25.7., 1.8., sekä 15.8.
Sisältyy museon pääsymaksuun (8/5 €, alle 18-vuotiaat maksutta, Museokortti).

DJ A. Lahti Paratiisissa
2024-07-12 14:00 - 17:00 | KUMMA, Kauppakatu 35, Kuopio, 70100
Paratiisissa soi perjantaina 12.7. klo 14–17, kun DJ A. Lahti johdattelee näyttelyvieraat musiikkimatkalle. DJ A. Lahti soittaa tunnelmallista Paratiisi-näyttelyn ja kesän inspiroimaa musiikkia 60-luvulta tähän päivään, jazzista drum’n’bassiin. Tilassa myös glitterikasvomaalausta klo 14–16!

Tule kokemaan, kuinka näyttelyn taideteokset ja musiikin rytmit yhdistyvät täydelliseksi kokonaisuudeksi, joka herättää kaikki aistit eloon.

Taidemuseon pääsymaksu on 10/5 €, alle 18-vuotiaat ilmaiseksi ja Museokortti käy maksuvälineeksi. Tervetuloa!

Opastus: Punainen lanka - Elämän merkityksellisyyttä etsimässä
2024-07-13 13:00 - 14:00 | Korttelimuseo, Kirkkokatu 22, Kuopio, 70100, Suomi
Punainen lanka ohjaa etsimään elämän merkityksellisyyttä valokuvataiteen keinoin. Näyttely avaa näkymiä syviin teemoihin: itsetuntemukseen, kumppanuuteen, toiveikkuuteen. Mukana on kuopiolaisten ihmisten elämäntarinoiden kautta myös vaikeat tunteet ja aiheet: kipu, viha, työuupumus, perheen ja työn yhdistämisen vaikeus, johtajuuden ja yrittäjyyden kysymykset, vammaisuus ja erityislapsen vanhemmuus.
Näyttelyn pääsymaksuun sisältyvät opastukset lauantaisin.
8.6. klo 13
29.6. klo 13
13.7. klo 13
27.7. klo 13

Opastus: Kuopion museon kohokohdat
2024-07-13 14:00 - 14:45, 2024-07-24 14:00 - 14:45 | Kuopion museo
Tule mukaan opastukselle tutustumaan alueemme Pohjois-Savon historiaan tai Itä-Suomen luontoon! Osallistujia johdatellaan Kuopion museon perusnäyttelyiden saloihin nostamalla esiin kunkin näyttelynosan kohokohtia.
Opastus sisältyy pääsylipun hintaan (15/10 €, alle 18-vuotiaat ilmaiseksi). Museokortti ja Kaikukortti käyvät. Opastus on kestoltaan noin 45 minuuttia.

Opastus Sauma – Muoti taiteessa, taide muodissa -näyttelyyn
2024-07-14 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Mitä tapahtuu, kun tulevaisuuden designerit käyttävät suunnittelun lähtökohtana taideteoksia? Sauma-näyttelyssä opiskelijoiden fyysiset ja digitaaliset vaatteet, kuosit ja korut ovat vuoropuhelussa taidemuseon kokoelmien kanssa. Esillä on saumattomasti asiaan liittyviä uusia hankintoja kuten myös vanhempia kokoelmateoksia.
Sauma – Muoti taiteessa, taide muodissa – on Savonian muotoiluopiskelijoiden taidonnäyte, joka avaa nykypäivän muodin ja muotoilun maailmaa ja sen prosesseja. Suunnittelijoiden inspiraationa ovat olleet Kuopion taidemuseon kokoelmien teokset ja arkkitehtuuri. Kuvataiteessa on kautta aikojen otettu vaikutteita pukeutumisesta, muodista ja sen ilmiöistä – ja päinvastoin. Olipa vaatetus tarkoin harkittua tai harkitsemattoman oloista, se on osa jatkuvasti elävää itseilmaisua ja kannanottoa. Pukeutuminen on identiteetin visuaalinen ääni.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Guided Tours to Paradise
2024-07-16 14:00 - 15:00 | KUMMA, Kauppakatu 35, Kuopio, 70100
Kuopio Art Museum organizes open guided tours to the Paradise exhibition on Tuesdays 16 July and 6 August at 2 PM.
Paradise – Collection Kakkonen & Marianne Huotari, Ninni Luhtasaari, Pekka Paikkari ja Armi Teva is on display in Kuopio Art Museum 7 June – 1 September 2024. At the heart of this exhibition presenting Finnish ceramic art are the variety of shapes, abundance of colors, sensitivity, and humour. In Paradise, the old masters of ceramic art from Juselius to Kaipiainen meet the most intriguing artists of the contemporary ceramic art scene.
The internationally recognised Marianne Huotari’s roots in textile art are visible in her ceramic works. Ninni Luhtasaari and Armi Teva play tricks with materials and art. Pekka Paikkari’s works combine massiveness and sensitivity. Collection Kakkonen has lent the works of Birger Kaipiainen, Elin Juselius, Tyra Lundgren, Michael Schilkin and Taisto Kaasinen to the exhibition.
Participation to the guided tour is included in the the art museum’s admission fee of €10/€5, under 18-year-olds free and Museum Card is also an accepted means of entry.

Teemaopastus: Kuoleman keskisormi ja muita apinauskomuksia
2024-07-16 15:00 - 16:00 | Kuopion museo
Millaisia kädellisiin liittyviä uskomuksia eri kulttuureista löytyy? Millainen ihmisen suhde muihin kädellisiin on ollut historiassa, millainen se on nyt? Teemaopastus kestää noin tunnin.
Opastusmaksu 3 € + museon pääsymaksu (13 / 7 €, alle 18-v maksuton). Museokortti käy museon pääsymaksun maksuvälineenä, ja siihen lisätään opastusmaksu. Opastusmaksua ei peritä alle 18-vuotiailta.

Kesäloman korttelileikit leikkimielisille 2024
2024-07-17 12:00 - 13:00, 2024-07-24 12:00 - 13:00 | Korttelimuseo, Kirkkokatu 22, Kuopio, 70100, Suomi
Millaisia leikkejä lapset leikkivät ennen? Tule Korttelimuseoon ottamaan selvää! Leikitään yhdessä entisajan leikkejä kesän ajan keskiviikkoisin klo 12–13.
Leikittämässä ja mukana leikkimässä museon henkilökuntaa. Säävaraus.
Lapsille ja kaikille leikkimielisille, ikäsuositus 5+.
Kokoontuminen Korttelimuseon päärakennuksen edessä (Kirkkokatu 22, rakennus 2). Ei ennakkoilmoittautumista, maksuton.

Opastus: Apinat!
2024-07-17 14:00 - 14:45, 2024-07-20 14:00 - 14:45 | Kuopion museo
Näyttelyopastuksella selvitetään, miten kädelliset kehittyivät, millaisissa ympäristöissä ne elävät, miten eri lajit hankkivat ravintonsa ja monia muita apinamaisia faktoja.
Tälle opastukselle (n. 45 min) pääset osallistumaan museon pääsylipulla (13 / 7 €, alle 18-v maksutta), Museokortti käy.

Etäopastus: Mammuttiarolla
2024-07-17 17:00 - 17:35
Noin 22 000 vuotta sitten mammutti tallusteli nykyisen Nilsiän alueella. Tai ainakin Nilsiästä Syvärinjärven rannalta löydettiin lokakuussa 1873 mammutin poskihammas! Vaikea kuvitella, mutta tuolloin metsän sijaa pohjoissavolaista maisemaa hallitsi avoin aro, jolla jääkauden eläimet elelivät. Tällä opastuksella luodaan katsaus näihin muinaisiin maisemiin.
Etäopastuksen kesto on noin 30–40 minuuttia.
Tarkemmat ohjeet ja liput (4 €/hlö) Kuopion kaupungin verkkokaupasta!
*****
Mikä ihmeen etäopastus?
Kuopion museon ja Kuopion korttelimuseon näyttelyissä järjestetään kesän mittaan livestriimattuja opastuksia ytimekkäillä aiherajauksilla. Jos kaipaat täsmätietoa vaikkapa muinaisten mammuttien tai 1800-luvun kuopiolaisen säätyläisperheen elämästä, tule mukaan etäopastukselle – kotisohvalta tai aurinkotuolista käsin!

Tulossa olevat etäopastukset teemoineen:
Ke 24.7.2024 klo 17: Kuopion kauppiaat. Kaupungin kauppahistoriaa 1700-luvun lopulta 1900-luvun alkuun.
Ke 31.7.2024 klo 17: Kuopion käsityöläiset. Kutoja, räätälit, suutarit, sepät… Käsityöläisten elämää Kuopiossa 1800-luvulla ja 1900-luvun alussa.
Ke 7.8.2024 klo 17: Metsän myyttiset eläimet. Karhu ja muut myyttiset kumppanit pohjoissavolaisessa kansanperinteessä.

Puuhapaja: Värityskuvia ja magneetteja
2024-07-18 10:00 - 16:00 | Kuopion museo
Tällä kertaa Kuopion museon Puuhapajassa väritetään akvarelleilla tai vesiväreillä kuvia 1800-luvun ja 1900-luvun alun muoti- ja käsityölehdistä! Tällaisesta viehkeästä kuvasta saa jatkojalostettua vaikka ainutlaatuisen kortin.
Halutessaan työpajassa voi tehdä myös teeman mukaisen pinssin tai magneetin.
Työpajamaksu 3 €/puuhailija.

BarokkiKuopio: Carlo G, Pandoran lipas
2024-07-18 18:00 - 19:00
Ensemble Aspiration konsertissa tutkitaan värikkään virtuoosista italialaista 1600-luvun musiikkia sisältävää kokoelmaa. Mystisen kokoelmasta tekee se että tekijän nimi, Carlo G, on kirjoitettu vain käsikirjoituksen esilehdelle ja suttuinen tahra sen päällä varmistaa, että suuren osan kokoelman loisteliaasta musiikista säveltäneen Carlon henkilöllisyys jää meille ikuiseksi arvoitukseksi.
On erittäin harvinaista, että vielä nykyaikana löydetään 400 vuotta sitten unohduksiin jääneitä barokin ajan musiikkikokoelmia. Vielä harvinaisempaa on, että kokoelma on niin merkittävä kuin Carlo G. Poikkeuksellisen käsikirjoituksesta tekee se, että normaalisti improvisoituja koristelukuvioita on kirjoitettu auki nuotteihin. Lisäksi kokoelmassa on mainittu tietyt soittimet kuten viulu, viola da gamba, chitarrone (arkkiluuttu) ja lira da gamba (lirone), mikä on myös epätavallista ajankuvalle. Instrumenteille osoitetut kappaleet sisältävät myös laulutekstin, joten niiden kohdalla voidaan valita, esittääkö kappaleen viulisti vai laulaja. Tämä muuntautumiskykyinen esittämisen ihanne kertookin ajankuvalle tyypillisestä ihanteesta, laulun ja ihmisäänen jäljittelystä. Instrumenttien odotettiin kaikin tavoin jäljittelevän ihmisäänen taipuisuutta, ilmaisuvoimaa ja tekstin retoriikkaa.
Ensemble Aspiratio:
Anna Oramo, mezzosopraano
Aira Maria Lehtipuu, viulu
Heidi Peltoniemi, gamba
Eero Palviainen, luuttu
Jouko Laivuori, urut
Liput 10 € etukäteen osoitteesta https://holvi.com/shop/barokkikuopio/ ja puoli tuntia ennen konserttien alkua konserttipaikkojen ovilta.
Konsertin kesto n. tunti, ei väliaikaa.

BarokkiKuopio: Tähdet tähdet
2024-07-19 14:00 - 15:00 | Kuopion museo
Tähtitaivas on kiehtonut ja inspiroinut taiteilijoita läpi vuosisatojen. Tähtien välke voi tuoda valoa yön pimeyteen ja tuoda lohtua kauas kotoaan joutuneelle matkaajalle. Surun hetkellä tähtien kaukainen tuike voi tuntua kolkon välinpitämättömältä, mutta niiden sädehdintä voi myös muistuttaa ikuisesta, muuttumattomasta rakkaudesta. Mytologioissa tähdille annettiin yksilöllisiä ja hyvin inhimillisiäkin piirteitä ja nimettiin kokonaisia tähtiasetelmia jumalten mukaan.
Konsertissa kuullaan tähtiin ja ihmiskunnan niille antamiin merkityksiin liittyviä teoksia barokin ajalta Ensemble Nylandian muusikoiden tulkintoina.
Käsiohjelma 10 €
Lisätiedot BarokkiKuopion sivuilta täältä: 2024 (barokkikuopio.com)

Opastus: Korttelin kesäinen piha
2024-07-20 13:00 - 13:45 | Korttelimuseo, Kirkkokatu 22, Kuopio, 70100, Suomi
Millaista sakkia Korttelimuseon pihapiirissä ja sen ympäristössä on aikojen saatossa astellut? Mitähän kaikkea pihalla on puuhattu, millaiselta piha on näyttänyt? Muun muassa tällaisia seikkoja pohditaan Korttelin kesäinen piha -opastuksella!
Korttelin kesäinen piha -opastukset keskittyvät kertomaan ennen kaikkea pihapiirin tarinaa, vaikka myös joissain museokodeissa saatetaan piipahtaa sisällä. Opastuksilla on kuitenkin säävaraus: mikäli taivaalta satelee kovastikin vettä tai perisuomalaiseen kesätyyliin räntää ja rakeita, opastus kiertää sisätiloissa museokoteihin ja niiden asukkaisiin tutustuen.
Opastuksella vierähtää noin 45 minuuttia. Tämän jälkeen, sään salliessa, suosittelemme tutustumaan Korttelimuseon pihalla käytettävissä oleviin peleihin ja leikkivälineisiin!
Tervetuloa!

Ompeluseurat – Korjaa muoti
2024-07-20 14:00 - 16:00 | KUMMA, Kauppakatu 35, Kuopio, 70100
Onko rakkaimpaan paitaasi tullut reikä? Olisiko kirpparilta löytynyt takki sinulle täydellinen, jos vain sen sisäsauma olisi ehjä? Tule korjaamaan vaatteitasi kestäväksi muodiksi Kuopion taidemuseon sisäpihalle. OMPELUSEURAT korjausaktiivit neuvovat korjaamisen alkuun, joten kokemattominkin pääsee helposti korjaamisen pariin. Harjoitellaan yhdessä kestävämmän muodin luomista!

Tapahtuma järjestetään Kuopion taidemuseon sisäpihalla (huonolla säällä 2.krs näyttelytilassa). Paikan päältä löytyy korjaamiseen paikkakankaita, lankoja, ompelukoneita ym. Ompeluseurojen Korjaa muoti –tapahtuma sisältyy Kuopion taidemuseon pääsymaksuun, alle 18-vuotiaat ilmaiseksi ja Museokortti käy maksuvälineeksi.

Teemaopastus: Meidän tarinamme
2024-07-20 15:00 - 16:00 | Kuopion museo
Evoluutio saa aikaan ihmeellisiä asioita. Yksi sen luomuksista on kahdella jalalla liikkuva kädellinen, joka viettää päivänsä monimutkaisia systeemeitä rakentaen ja elämän tarkoitusta ihmetellen. Noin tunnin mittaisella teemaopastuksella syvennytään lajin kiehtovaan menneisyyteen – tämä on meidän tarinamme!
Opastusmaksu 3 € + museon pääsymaksu (13 / 7 €, alle 18-v maksutta), Museokortti käy. Opastusmaksua ei peritä alle 18-vuotiailta.

Miekkailunäytös Kuopion korttelimuseolla 2024
2024-07-20 15:00 - 16:00 | Korttelimuseo, Kirkkokatu 22, Kuopio, 70100, Suomi
Miekkailu on fyysinen laji, jossa on historiallinen kaiku.
Tule kuulemaan ja näkemään miekan tarina läpi historian, miten miekkaa on käytetty niin taistelukentällä kuin kaksintaistelussa? Mitä miekkailija tekee, kun vastassa onkin jotain aivan muuta kuin toinen miekka? Näihin ja moniin muihin kysymyksiin saat vastauksia Kuopion korttelimuseolla järjestettävissä miekkailunäytöksissä. Näytöksissä on vaihtuvat aiheet.
Näytökset järjestetään Kuopion korttelimuseon pihalla. Näytöksen jälkeen halukkaat pääsevät itsekin kokeilemaan miekkailua. Kokonaiskesto noin 45–60 minuuttia. Näytöksiin on vapaa pääsy.
Tervetuloa tutustumaan, olisiko miekkailusta uudeksi harrastukseksi!

Säävaraus.

Keskiaikainen kaksintaistelu la 6.7. klo 15 (HUOM! Siirtyy Kuopion museon monitoimitilaan!)

Kaksintaistelut olivat yleinen tapa ratkoa riitoja ja lakikiistoja keskiajan Euroopassa. Jos sinua verisesti loukattiin tai sinut oli haastettu oikeuteen, ei siinä usein auttanut lakimies vaan miekkailutaito. Kaksintaistelut eivät olleet pelkästään aatelisten yksinoikeus, mutta kun usein vain aatelinen sai kantaa miekkaa, käytiin kaksintaisteluita myös monilla muilla aseilla kuin miekoilla.

Keskiajan taistelukenttä la 20.7. klo 15

Miekka oli aatelisen vara-ase myös taistelukentällä. Mutta mitä sillä tehdään jos vastassa onkin peitsi, varsikirves tai sirppi? Tai kun miekkasi katkeaa kesken taistelun? Aseellisen kamppailun dynamiikka muuttuu täysin jos vastassa on aivan erilainen ase ja taitavan miekkailijan on tiedettävä miten toimia tilanteessa kuin tilanteessa.

Uuden ajan kaksintaistelu la 10.8. klo 15 (HUOM! Siirtyy Kuopion museon monitoimitilaan!)

Aatelisten kaksintaistelut muodostuivat uudella ajalla suorastaan epidemiaksi. Ne lopulta kiellettiin, kun nuoria miehiä kuoli niissä niin paljon ettei heitä riittänyt enää armeijaan. Jopa Suomen historian tärkeimpiin hahmoihin kuuluva C. G. Mannerheim kävi nuoruudessaan kaksintaistelun. Millä aseilla, ja voittiko hän kaksintaistelunsa?

Uuden ajan taistelukenttä pe 23.8. klo 19

Uudella ajalla tuliaseet korvasivat asteittain lähitaisteluaseet, mutta vielä muskettiajan sodankäynnissäkin pistinrynnäkkö oli yleinen tilanne, jossa jokaisen miekkaa kantavan oli osattava toimia. Laivatkin vallattiin yleensä miekka ja pistooli kädessä. Miten miekkailijan on toimittava kun vihollisella on musketti tai pistooli?

Lisäksi Savon miekka järjestää avoimia harjoituksia Korttelimuseolla 10. ja 24.7.2024.

Opastus Paratiisi-näyttelyyn
2024-07-21 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Suomalainen muoto koetaan usein tiukan funktionaaliseksi ja pelkistetyksi, aika vakavaksikin. Paratiisi kertoo toisenlaisen tarinan rönsyilevästä, värikkäästä ja jopa nauravaisesta keramiikkataiteesta. Näyttelyssä taidekeramiikan vanhat mestarit Juseliuksesta Kaipiaiseen kohtaavat nykykeramiikkataiteen mielenkiintoisimpia tekijöitä.
Näyttelyyn on saatu lainaan keramiikkataiteen ehdottomia klassikoita Collection Kakkosesta, joka on maailman laajin suomalaisen lasi- ja keramiikkataiteen kokoelma. Arabian tehtaassa pitkän uran luoneen Birger Kaipiaisen teokset asettuvat koristeellisella väriloistollaan keramiikan, maalaustaiteen ja kuvanveiston välimaastoon. Elin Juseliuksen työskentelyssä on nähtävissä viittauksia itäeurooppalaiseen kansankeramiikkaan, art decoon ja klassismiin. Moniulotteisen Tyra Lundgrenin kukkean kepeät teokset huokuvat ilmavuutta. Michael Schilkinin ja Taisto Kaasisen eläinfiguurit ovat täynnä lempeää tyylittelyä ja huumoria.
Aiemmin keramiikkateokset häilyivät käyttöesineen ja taiteen välimaastossa, sittemmin keramiikka on ottanut oman vahvan asemansa taiteessa. Itsenäiseen vuoropuheluun vanhempien mestareiden kanssa on Paratiisiin kutsuttu Marianne Huotari, Ninni Luhtasaari, Pekka Paikkari ja Armi Teva. He kaikki edustavat nykykeramiikkataiteen runsaampaa haaraa.
Kansainvälisesti tunnetun Marianne Huotarin juuret tekstiilitaiteessa näkyvät hänen keramiikkateoksissaan. Ninni Luhtasaari ja Armi Teva hulluttelevat materiaaleilla ja taiteella. Pekka Paikkarin teoksissa yhdistyy massiivisuus ja herkkyys.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Kuopio Museum Guided Tour in English
2024-07-23 14:00 - 14:45 | Kuopion museo
Guided Tours in English on Tuesdays at 2 pm 9.7. and 23.7.
The open tours are included in the price of the ticket (13 € / 7 €, free entry under 18 years). The duration of the guided tour is approximately 45 minutes.
You can also book a private guided tour of the museum by contacting the museum’s customer service (+358 17182 603, kuopionmuseo(at)kuopio.fi).
Kuopio Museum
In Kuopio Museum natural sciences and cultural history come together in a unique way. There are fascinating and current temporary exhibitions, and permanent exhibitions presenting Eastern Finnish nature and the past of Northern Savo. People of all ages can easily explore the exhibitions with functionalities using modern technology. There is also an inspirational playroom for children.
PERMANENT EXHIBITIONS
In addition to temporary exhibitions, there are three permanent exhibitions in the Kuopio Museum.

AGE OF HUMAN presents the history of Northern Savo from the Stone Age to today. The cultural and historical exhibition shows the life of local people in different times.
CHANGING NATURE presents the history of Northern Savonian nature and looks at its present state. The journey begins far in the past in the mammoth steppe, meanders deep in the natural forests and dives to the depths of lakes.
ON THE BORDER OF REALITY AND FICTION weaves together cultural history and natural sciences by exploring the connection between the annual cycle of nature and the myths and beliefs of folklore.

More information: kuopionmuseo.fi/in-english
***
There are also guided tours of other museum sites on Tuesdays at 2 pm:

Old Kuopio Museum: 2.7. and 30.7. (Kirkkokatu 55)
Art Museum: 16.7. and 6.8. (Kauppakatu 35)

Uulun Liikkuva lastenkulttuurikeskus korttelimuseolla
2024-07-24 14:00 - 16:00 | Korttelimuseo, Kirkkokatu 22, Kuopio, 70100, Suomi
Muurikki ja Metsänväki -konsertti klo 14.00.-14.45
Muurikki ja metsänväki konsertissa kuulijat pääsevät seikkailulle ajassa 150 vuotta taaksepäin.Tarina kertoo pienen maatilan elämästä Suomen maaseudulla Muurikki-lehmän näkökulmasta. Tarina sijoittuu kevääseen ja tarinan ytimessä on keväiset puuhat maatilalla. Konsertissa kuullaan mm. itäsuomalaisia ja karjalaisia lauluja. Toiminnallinen konsertti, joka sovellettuna sopii kaiken ikäisille. Suositusikä yli 3-vuotiaille. Konsertissa on kaksi esiintyjää, kesto noin 45 min.
Kanteleen kielillä -työpaja klo 15.00-15.45
Kanteleen kielillä -työpajan teemana on kanteleihin tutustuminen ja oman sävellyksen tekeminen. Työpajassa tutkitaan, mitä säveliä 5-kielisestä kanteleesta löytyy ja miten eri tavoin kanteleen kielet saadaan soimaan. Lisäksi työpajassa tehdään jokaisen ryhmän kanssa oma pieni sävellys, johon mahdollisesti tehdään myös lyhyet laulettavat sanat. Oma laulu opetellaan laulamaan ja se yhdistetään kanteleen kanteleiden kanssa soittoon ja tämä lyhyt teos nauhoitetaan. Työpaja kestää noin 45 minuuttia ja se soveltuu ihan kaikille.
